stanford-oval/wikipedia huggingface dataset:
שליחות קטלנית (זיכיון)
הזכויות על הזיכיון

לפני הפקת הסרט הראשון בזיכיון ג'יימס קמרון מכר את הזכויות על הזיכיון תמורת דולר אחד בלבד לגייל אן הרד, אשר תהפוך לאשתו לעתיד ותפיק את הסרט הראשון בזיכיון, כאשר הדבר נעשה בתנאי היחיד שג'יימס קמרון יהיה הבמאי של אותו הסרט. בהמשך חברת ההפקה הבריטית-אמריקנית Hemdale Film Corporation (אנ') רכשה מגייל אן הרד 50% מהזכויות על הזיכיון, ואותה החברה החזיקה בזכויות הללו עד שנת 1990 כאשר היא מכרה את אותן הזכויות לחברת Carolco Pictures (אנ') שהוקמה על ידי אנדרו ואז'נה ומאריו קאסר. חברת Carolco Pictures הפיקה בשנת 1991 את הסרט "שליחות קטלנית 2". על אף ההצלחה הגדולה של הסרט חברת Carolco Pictures פשטה את הרגל ב-1995 ובעקבות כך הזכויות על כל הסרטי של Carolco Pictures נרכשו על ידי חברת StudioCanal (אנ'), שמחזיקה בבעלותה את הזכויות על זיכיון שליחות קטלנית עד היום. עם זאת, הזכויות על הפקת הסרטים העתידיים של שליחות קטלנית הועמדו בסופו של דבר למכירה פומבית והדבר עורר עניין מחודש מצד ג'יימס קמרון אשר שקל ברצינות ליצור את הסרט השלישי בזיכיון. בשנת 1997, אנדרו ואז'נה זכה במכירה הפומבית בזכויות על הפקת הסרטים העתידיים של שליחות קטלנית תמורת 8 מיליון דולרים, ושנה לאחר מכן, הוא וקאסר שילמו 8 מיליון דולרים נוספים על מנת לרכוש את כל יתר הזכויות של הזיכיון שהיו בבעלותה של גייל אן הרד, ובעקבות כך הם הפכו לבעלים הבלעדיים של זיכיון שליחות קטלנית. למרות שהרד התנגדה בתחילה למכירה, היא החליטה לבסוף לבצע את המכירה לאחר שקמרון הצהיר שהוא לא מעוניין יותר לביים את הסרטים העתידיים של הזיכיון משום שאנדרו ואז'נה ומאריו קאסר הצליחו להשיג את הזכויות על הזיכיון.
בעקבות הפקת הסרט "שליחות קטלנית 3: עלייתן של המכונות", שיצא לאקרנים ב-2003, הזכויות על הזיכיון נמכרו ב-2007 תמורת 25 מיליון דולרים לחברת ההפקה The Halcyon Company (אנ'), אשר הייתה זו שהפיקה את הסרט "שליחות קטלנית: התעוררות" שיצא לאקרנים ב-2009. בהמשך של שנת 2009 גם חברת The Halcyon Company פשטה את הרגל. בעקבות כך הזכויות על הזיכיון שוב הועמדו למכירה. בשנת 2010 הזכויות על הזיכיון נמכרו תמורת 29.5 מיליון דולר לקרן הגידור Pacificor אשר הייתה הנושה הגדול ביותר של חברת The Halcyon Company. בשנת 2012 מפיקת הקולנוע מייגן אליסון רכשה את הזכויות על הזיכיון דרך חברת המדיה Annapurna Pictures תמורת פחות מ-20 מיליון דולר. אחיה של מייגן, דייוויד אליסון, היה בהמשך שותף להפקת הסרט "שליחות קטלנית: ג'נסיס" שיצא לאקרנים בשנת 2015. בשנת 2019 קמרון לקחת חלק בהפקת הסרט "שליחות קטלנית: גורל אפל" יחד עם דייוויד אליסון.
הסרטים

| צוות ההפקה | הסרטים> שליחות קטלנית (1984) | הסרטים> שליחות קטלנית 2: יום הדין (1991) | הסרטים> שליחות קטלנית 3: עלייתן של המכונות (2003) | הסרטים> שליחות קטלנית: התעוררות (2009) | הסרטים> שליחות קטלנית: ג'נסיס (2015) | הסרטים> שליחות קטלנית: גורל אפל (2019) |
| --- | --- | --- | --- | --- | --- | --- |
| במאי | ג'יימס קמרון | ג'יימס קמרון | ג'ונתן מוסטאו | ג'וזף מק'ינטי ניקול | אלן טיילור | טים מילר |
| מפיק | גייל אן הארד | ג'יימס קמרון | מריו קסאר אנדרו ויינה ג'ואל מייקלס הל ליברמן קולין וילסון | דרק אנדרסון מוריץ בורמן ויקטור קוביסק ג'פרי סילבר | דייוויד אליסון דיינה גולדברג | ג'יימס קמרון ודייוויד אליסון |
| תסריטאי | ג'יימס קמרון גייל אן הרד | ג'יימס קמרון ויליאם וישר | תסריט: ג'ון ברנקטו ומייקל פריס | ג'ון ברנקטו מייקל פריס | לאיטה קאלוגרידיס פטריק לוסייה | תסריט: דייוויד ס. גויר, ג'סטין רודס, ג'וש פרידמן ובילי ריי |
| תסריטאי | ג'יימס קמרון גייל אן הרד | ג'יימס קמרון ויליאם וישר | סיפור: ג'ון ברנקטו, מייקל פריס, טדי סרפיאן | ג'ון ברנקטו מייקל פריס | לאיטה קאלוגרידיס פטריק לוסייה | סיפור: ג'יימס קמרון, טים מילר ודייוויד אליסון |
| מלחין | בראד פידל | בראד פידל | מרקו בלטראמי | דני אלפמן | לורן באלף |  |
| צילום | אדם גרינברג | אדם גרינברג | דון ברג'ס | שיין הרבלאט | קרמר מורגנטאו |  |
| עריכה | מארק גולדבלאט | קונראד באף מארק גולדבלאט ריצ'רד ה. האריס | ניקולס דה טות' נילסן טראוויס | קונראד באף | רוג'ר ברטון |  |
| חברות הפקה | Hemdale  Pacific Western Productions  Cinema '84 | Carolco Pictures  Pacific Western Productions  Lightstorm Entertainment  StudioCanal | Intermedia  C2 Pictures | The Halcyon Company  Wonderland Sound, Vision | Skydance Productions | Lightstorm Entertainment, Skydance Media |
| מפיץ | Orion Pictures | TriStar Pictures | Warner Bros. Pictures, Columbia Pictures | Warner Bros. Pictures, Columbia Pictures | Paramount Pictures | Paramount Pictures, 20th Century Fox |
| אורך סרט | 107 דקות | 137 דקות | 109 דקות | 115 דקות | 126 דקות |  |
| תאריך שחרור | 26 באוקטובר 1984 | 3 ביולי 1991 | 2 ביולי 2003 | 21 במאי 2009 | 1 ביולי 2015 | 26 ביולי 2019 |
| הכנסות | $78.4 | $523.7 | $433.4 | $371.4 | $440.6 |  |
צוות השחקנים הראשי
המחסל: ארנולד שוורצנגר
| T-1000 |  | רוברט פטריק |  |  | לי ביונג-הון |  |
| T-X |  |  | קריסטנה לוקן |  |  |  |
| T-5000 |  |  |  |  | מאט סמית |  |
| T-3000 |  |  |  |  | ג'ייסון קלארק |  |
| שרה קונור | לינדה המילטון | לינדה המילטון |  |  | אמיליה קלארק | לינדה המילטון |
| ג'ון קונור |  | אדוארד פרלונג | ניק סטאל | כריסטיאן בייל | ג'ייסון קלארק   דאגלס סמית' |  |
| קייל ריס | מייקל ביהן |  |  | אנטון ילצ'ין | ג'יי קורטני |  |
| קייט קונור |  |  | קלייר דיינס | ברייס דאלאס האוורד |  |  |
| מרכוס רייט |  |  |  | סאם וורת'ינגטון |  |  |
| הבלש אובריין |  |  |  |  | ג'יי קיי סימונס |  |
| דוקטור פיטר סילברמן | ארל בואן | ארל בואן |  |  |  |  |
טלוויזיה > "שליחות קטלנית: יומני שרה קונור" (2008 - 2009)

בשנים 2008–2009 שידרה רשת פוקס סדרת טלוויזיה בשם "שליחות קטלנית: יומני שרה קונור" (ששווקה בישראל גם כ"טרמינייטור") עם לנה הידי כשרה קונור ותומאס דקר כג'ון קונור. הסדרה, שנוצרה על ידי ג'וש פרידמן, מתמקדת בשרה וג'ון אחרי אירועי "שליחות קטלנית 2", בעודם מנסים לחיות מתחת לרדאר לאחר הפיצוץ שאירע בסייברדין. המפיק ג'יימס מידלטון אמר שהסדרה קשורה לסרט "שליחות קטלנית: התעוררות".
טלוויזיה > "שליחות קטלנית: ההתחלה" (2024)

ב-29 באוגוסט 2024 עלתה לשידור בנטפליקס סדרת האנימה "שליחות קטלנית: ההתחלה". הסדרה, אשר בת שמונה פרקים, נוצרה במסגרת הפקה משותפת בין החברות Skydance ו-Production I.G. בניגוד לכל יתר התכנים בזיכיון העלילה של סדרה זו מתרחשת ביפן ולא עוסקת בכלל בשרה קונור או בג'ון קונור, ובמקום זאת מתמקדת בדמויות חדשות.
סדרת אינטרנט > "שליחות קטלנית: התעוררות" (2009)

ב-18 במאי 2009, Machinima הוציאה לאור את הסדרה "שליחות קטלנית: התעוררות", סדרת אנימציה המגוללת אירועים שהתרחשו לאחר הסרט "שליחות קטלנית 3: עלייתן של המכונות" ולפני "שליחות קטלנית: התעוררות". הסדרה הייתה סדרת רשת בת שישה פרקים. בסדרה מסופר אודות בלייר ויליאמס ומתרחשת שלוש עשרה שנים לאחר אירועי יום הדין. בלייזר היא לוחמת במחתרת נגד המכונות במרכז העיר לוס אנג'לס, תוך מעקב אחר האקר בשם לאז הווארד ומנסה לשכנע אותו להצטרף לצדד ההתנגדות. הסדרה נוצרה באמצעות שימוש באמצעים ממוחשבים ואנימטיביים. היא יצאה לאור ב-DVD ב-3 בנובמבר 2009.
ראו גם

פרדוקס הסבא
מדע בדיוני רך
הערות שוליים

↑  "Pacificor Names Latham & Watkins to Field Terminator Inquiries". Business Wire. Berkshire Hathaway. 17 בפברואר 2010. נבדק ב-5 במרץ 2017. {{cite web}}:  (עזרה)
↑  Adalian, Josef (9 בנובמבר 2005). "'Terminator' Re-tools". Variety. {{cite news}}:  (עזרה)(הקישור אינו פעיל)
↑  McG in Fischer, Paul (4 באוגוסט 2008). "Comic-Con Interview: McG". Moviehole.com. אורכב מ-המקור ב-2008-08-09. נבדק ב-2018-03-12. {{cite news}}:  (עזרה)
↑  "Terminator Salvation: The Machinima Series Explodes Online as the First Long Form Dramatic Machinima Production". Time Warner.
↑  "Terminator Salvation Machinima Series: Season 1". Amazon.
| סדרת שליחות קטלנית |
| --- | --- | --- |
| סרטים | שליחות קטלנית (1984) • שליחות קטלנית 2: יום הדין (1991) • שליחות קטלנית 3: עלייתן של המכונות (2003) • שליחות קטלנית: התעוררות (2009) • שליחות קטלנית: ג'נסיס (2015) • שליחות קטלנית: גורל אפל (2019) |  |
| דמויות | המחסל • T-1000 • שרה קונור • ג'ון קונור • קייל ריס • סקיינט |  |
| שחקנים | ארנולד שוורצנגר • לינדה המילטון • מייקל בין • אדוארד פרלונג • רוברט פטריק • ניק סטאל • קלייר דיינס • קריסטנה לוקן • לנה הידי • תומאס דקר • כריסטיאן בייל • אנטון ילצ'ין • סם וורת'ינגטון • אמיליה קלארק • ג'ייסון קלארק • ג'יי קורטני • לי ביונג-הון • ג'יי קיי סימונס |  |
| סדרות טלוויזיה | שליחות קטלנית: יומני שרה קונור • שליחות קטלנית: ההתחלה |  |
| שונות | T2 3-D: Battle Across Time • משחקי וידאו • קומיקס • ספרים |  |
| --- | --- |
בקרת זהויות :  NLI: 987007403824205171  LCCN: sh2017000428
גנוב על הירח (זיכיון)

| --- | --- |

 בימוי:  פייר קופין   כריס רנו   כריס רניוד
 הופק בידי:  אילומיניישן הפקות
 שחקנים ראשיים:  סטיב קארל ראסל בראנד מירנדה קוסגרוב דנה גאייר אלזי פישר פייר קופין
 מדינה:  ארצות הברית 
 חברת הפקה:  אילומיניישן 
 הקרנת בכורה:  2010 
 שפת הסרט:  אנגלית 
 תקציב:  ערך בלתי־ידוע
 הכנסות:  ‏$5,454,933,433
 סרטים בסדרה:  גנוב על הירח גנוב על המיניונים המיניונים גנוב על העולם המיניונים: עלייתו של גרו גנוב על החיים
 www.despicableme.com
 
גנוב על הירח (באנגלית: Despicable Me) הוא זיכיון בידור אמריקאי של אילומיניישן הפקות. הזיכיון כולל שישה סרטים באורך מלא, שישה סרטים קצרים וסחורת מרצ'נדייזינג גדולה נלוות. הזיכיון מצליח, והכנסותיו ברחבי העולם כולו מסתכמות ב-$5,454,933,433, מה שהופך אותו לזיכיון האנימציה הראשון ברווחיותו בהיסטוריה. ששת סרטי הקולנוע של הזיכיון הם "גנוב על הירח" (2010), "גנוב על המיניונים" (2013), "המיניונים" (2015), "גנוב על העולם" (2017), "המיניונים: עלייתו של גרו" (2022) ו"גנוב על החיים" (2024).
סרטי הזיכיון > גנוב על הירח (2010)

הסרט עוקב אחר גרו, נבל-על אשר מאמץ שלוש ילדות יתומות – מרגו, אדית ואגנס – כדי לגנוב קרן מכווצת קטלנית מוויקטור, נבל-על אחר אשר גונב את תהילתו של גרו, כאשר ברצון שניהם לגנוב את הירח.
הסרט יצא ב-9 ביולי 2010, והוא מהווה לסרט הראשון בזיכיון וכן לסרט הראשון של חברת אילומיניישן הפקות. הסרט בוים על ידי פייר קופין וכריס רנואד, אשר גם דיבבו את דמויות המיניונים, והוא התבסס על סיפור מקורי מאת סרחיו פבלוס. את דמותו של גרו דיבב בגרסה האנגלית סטיב קארל, ואוהד שחר בגרסה העברית; את דמויותיהן של מרגו, אדית ואגנס דיבבו בגרסה האנגלית מירנדה קוסגרוב, דנה גאייר ואלזי פישר בהתאמה, ובגרסה העברית נועה פלדמן, בר מינאלי ובר סביר בהתאמה; את דמותו של דוקטור נאפריו, עוזרו של גרו, דיבב בגרסה האנגלית ראסל בראנד, ובגרסה העברית אמנון וולף; ואת דמותו של ויקטור דיבב בגרסה האנגלית ג'ייסון סגל, ובגרסה העברית עידן אלתרמן. הסרט זכה לביקורות חיוביות, וכן להצלחה גדולה בקופות, כאשר הכנסותיו מסתכמות ב-$543,113,985 ברחבי העולם כולו.
סרטי הזיכיון > גנוב על המיניונים (2013)

הסרט עוקב אחר גרו, לאחר שהוא פרש מחיי הרשע לטובת ניהול חיי משפחה תקינים בסיועם של המיניונים. לפתע, מגויס גרו לסוכנות בינלאומית נגד רשעים על מנת לעצור נבל אכזר, ולשם כך הוא חובר ללוסי ויילד, סוכנת חשאית מתחילה מהסוכנות הבינלאומית נגד רשעים. לוסי וגרו פוגשים באל מאצ'ו, נבל אכזר אשר מאיים לכבוש את העולם בעזרת מיניונים משועבדים.
הסרט יצא ב-3 ביולי 2013, והוא מהווה השני בזיכיון. גם סרט זה בוים על ידי פייר קופין וכריס רנואד, כאשר אלה המשיכו במקביל לדבב את דמויות המיניונים. סטיב קארל, מירנדה קוסגרוב, דנה גאייר, אלזי פישר וראסל בראנד, חזרו לדבב את גרו, מרגו, אדית, אגנס וד"ר נאפריו, בהתאמה. קריסטן ויג ובנג'מין בראט הצטרפו לצוות המדבבים הראשי של הסרט, בתור לוסי ויילד ואל מאצ'ו, בהתאמה. כמו קודמו, זכה הסרט לביקורות חיוביות, וכן להצלחה גדולה בקופות, כאשר הכנסותיו מסתכמות ב-$970,761,885 ברחבי העולם כולו.
סרטי הזיכיון > המיניונים (2015)

הסרט עוקב אחר המיניונים, עוזריו של גרו, עוד לפני הגעתם לגרו ומציג את הדרך בה הגיעו אלה לגרו. לאחר כישלונות רבים בסיוע לרשעים, מחליטים המיניונים להתבודד באנטארקטיקה, ומתחילים לשקוע בדיכאון ושעמום עמוק. קווין, סטיוארט ובוב מחליטים לקחת את המושכות לידיהם, ויוצאים בחיפוש אחר רשע חדש לשרתו.
הסרט יצא ב-10 ביולי 2015, והוא מהווה ספין אוף לסרטי הזיכיון. את הסרט ביימו פייר קופין וקייל בלדה, כאשר את תסריטו כתב בריאן לינץ'. מלבד פייר קופין, אשר דיבב את דמויות המיניונים, בסרט דיבבו רונה פרומצ'נקו ומתי אטלס, בתפקיד סקרלט קטלנוביץ' והרב קטלנוביץ', זוג נשוי של נבלי-על.
"המיניונים" זכה להצלחה רבה, וגרף בקופות ברחבי העולם הכנסות של $1,018,901,000, שהביאו לדירוגו כסרט הרביעי המכניס ביותר של שנת 2015, הסרט העלילתי ה-22 בהכנסותיו בהיסטוריה, הסרט הראשון בהכנסותיו בזיכיון "גנוב על", וכן גם כסרט ההנפשה השלישי בהכנסותיו בהיסטוריה, והראשון שאינו בהפצת חברת וולט דיסני. על אף ההכנסות הגדולות, הסרט לא זכה לביקורות חיוביות.
סרטי הזיכיון > גנוב על העולם (2017)

בסרט זה, גרו נכנס לתחרות בין אחים כאשר הוא מתמודד מול בלתזאר בראט, ילד כוכב לשעבר אשר גדל להיות אובססיבי בנוגע לדמות אותה שיחק בשנות ה-80'. כמו כן, גרו פוגש את אחיו התאום האבוד, דרו.
סטיב בורק, מנכ"ל חברת יוניברסל, אשר מפיצה את סרטי הזיכיון, אישר ב-2013 כי לזיכיון סרט שלישי בסדרה, מבלי להכליל את הספין-אוף "המיניונים", וכי הוא נמצא בתהליכי עבודה ראשוניים. בינואר 2014, הוכרז כי הסרט ייצא ב-30 ביוני 2017.
סרטי הזיכיון > המיניונים: עלייתו של גרו (2022)

עלילת הסרט מספרת את הסיפור המקורי של המיניונים עם הבוס שלהם, גרו.
הסרט היה אמור לצאת לאקרנים ב-3 ביולי 2020 על ידי סרטי יוניברסל, אולם נדחה עקב התפרצות מגפת הקורונה. ב-1 באפריל, הסרט קיבל תאריך חדש, 2 ביולי 2021. ב-5 במרץ 2021, הסרט נדחה שוב ל-1 ביולי 2022 (כמעט שנה) על מנת למנוע תחרות עם הסרט "מהיר ועצבני 9" שיצא ב-25 ביוני 2021.
סרטי הזיכיון > גנוב על החיים (2024)

הסרט מתמקד במשפחתו של גרו; הוא, לוסי, מרגו, אדית' ואגנס ובחור חדש: גרו ג'וניור, התינוק של גרו ולוסי, שמנסה לייסר את אביו, שרוצה רק לקבל אהבה מבנו התינוק. המשפחה נאלצת לצאת למנוסה עקב נבל על חדש-ישן בשם מקסים לה מאל, שבחר מהכלא ומתכנן לנקום בגרו.
הסרט יצא לאקרנים ב-27 ביוני 2024, על ידי סרטי יוניברסל.
סרטי הזיכיון > המיניונים 3 (2026)

הסרט עתיד לצאת לאקרנים ב-1 ביולי 2026.
הכנסות הזיכיון

הסרט הראשון בזיכיון, "גנוב על הירח", גרף בקופות ברחבי העולם $543,113,985, הסרט השני בזיכיון, "גנוב על המיניונים", גרף בקופות ברחבי העולם $970,761,885,, הספין אוף גרף בקופות ברחבי העולם $1,159,398,397,, הסרט השלישי גרף בקופות ברחבי העולם $1,034,799,409, הספין אוף השני גרף בקופות ברחבי העולם $893,568,815. והסרט הרביעי גרף בקופות ברחבי העולם $967,529,476 בסך הכל, הכנסות הזיכיון ברחבי העולם כולו עומדות על $5,454,933,433, מה שהופך אותו לזיכיון האנימציה הראשון ברווחיותו בהיסטוריה.
| סרט | תאריך הפצה | הכנסות> בארצות הברית | הכנסות> מחוץ לארצות הברית | הכנסות> ברחבי העולם כולו | דירוג הכנסות> בארצות הברית | דירוג הכנסות> בעולם | תקציב | סימוכין |
| --- | --- | --- | --- | --- | --- | --- | --- | --- |
| גנוב על הירח | 9 ביולי 2010 | $251,513,985 | $291,600,000 | $543,113,985 | #78 | #106 | $69,000,000 |  |
| גנוב על המיניונים | 3 ביולי 2013 | $368,061,265 | $602,000,000 | $970,761,885 | #26 | #20 | $76,000,000 |  |
| המיניונים | 10 ביולי 2015 | $336,045,770 | $823,352,627 | $1,159,398,397 | #40 | #23 | $74,000,000 |  |
| גנוב על העולם | 30 ביוני 2017 | $264,624,300 | $770,175,109 | $1,034,799,409 | #26 | #20 | $76,000,000 |  |
| המיניונים: עלייתו של גרו | 1 ביולי 2022 | $369,695,210 | $569,933,000 | $939,628,210 |  |  | $80,000,000 |  |
| גנוב על החיים | 27 ביוני 2024 | $361,004,205 | $606,525,271 | $967,529,476 |  |  | $100,000,000 |  |
| המיניונים 3 | 1 ביולי 2026 |  |  |  |  |  |  |  |
| סך הכל | סך הכל | $1,920,120,355 | $3,534,813,078 | $5,454,933,433 |  |  | $484,000,000 |  |
ביקורות

באופן כללי, זכו סרטי הזיכיון לביקורות חיוביות מצד מבקרים. באתר Rotten Tomatoes, קיבל "גנוב על הירח" ציון של 81% המבוסס על כ-190 חוות דעת, "גנוב על המיניונים" ציון של 74% המבוסס על כ-170 חוות דעת,, "המיניונים" ציון של 54% המבוסס על כ-222 חוות דעת,, "גנוב על העולם" ציון של 61% המבוסס על כ-150 חוות דעת, "המיניונים: עלייתו של גרו" ציון של 72% המבוסס על כ-131 חוות דעת, ו"גנוב על החיים" ציון של 56% המבוסס על כ-165 חוות דעת.
באתר Metacritic, קיבל "גנוב על הירח" ציון של 72% המבוסס על כ-35 חוות דעת, "גנוב על המיניונים" ציון של 62% המבוסס על כ-40 חוות דעת, "המיניונים" ציון של 56% המבוסס על כ-56 חוות דעת, "גנוב על העולם" קיבל ציון של 49% המבוסס על 36 חוות דעת, "המיניונים: עלייתו של גרו" קיבל ציון של 56% המבוסס על כ-37 חוות דעת, "גנוב על החיים" קיבל ציון של 52% המבוסס על כ-36 חוות דעת.
| סרט | ציון ב-Rotten Tomatoes | ציון ב-Metacritic |
| --- | --- | --- |
| גנוב על הירח | 81% | 72% |
| גנוב על המיניונים | 74% | 62% |
| המיניונים | 54% | 56% |
| גנוב על העולם | 61% | 49% |
| המיניונים: עלייתו של גרו | 72% | 56% |
| גנוב על החיים | 56% | 52% |
הערות שוליים

1 2 3 4  Franchises - Despicable Me, ‏Box Office Mojo
1 2  Franchise Index, ‏Box Office Mojo
1 2 3  גנוב על הירח, Box Office Mojo
1 2 3  גנוב על המיניונים, Box Office Mojo
↑  Universal Dates Minions Movie Dec. 19, 2014, ‏Deadline, ‏21 באוגוסט 2012
↑  Mike Fleming, ‏Illumination And Universal Hatch ‘Despicable Me’ Spinoff About The Minions, ‏Deadline, ‏23 ביולי 2012
↑  Mike Fleming, ‏Sandra Bullock To Voice Super-Villain In ‘Minions’ Spinoff For Illumination/Universal, ‏Deadline, ‏11 בפברואר 2013
↑  Mike Fleming, ‏At Illumination, Jon Hamm Lends Voice To ‘Minions’ Movie; Tito Ortiz Returns As Executive, ‏Deadline, ‏30 באפריל 2013
↑  "המיניונים", במסד הנתונים Box Office Mojo (באנגלית)
↑  שוברי הקופות העיקריים ברחבי העולם לשנת 2015, באתר Box Office Mojo (באנגלית)
↑  שוברי הקופות העיקריים ברחבי העולם בהיסטוריה, באתר Box Office Mojo (באנגלית)
↑  Pamela McClintock, ‏Box Office Milestone: 'Minions' Crosses $1B, ‏The Hollywood Reporter, ‏28 באוגוסט 2015
↑  Dave McNary, ‏‘Minions’ Hits $1 Billion at Worldwide Box Office‎, Variety, ‏28 באוגוסט 2015
↑  Comcast's CEO Presents at Bank of America Merrill Lynch 2013 Media, Communications & Entertainment Conference (Transcript)‎, Seeking Alpha, ‏11 בספטמבר 2013
↑  Despicable Me 3 and Dr. Seuss' How the Grinch Stole Christmas Set for 2017, ‏Coming Soon, ‏15 בינואר 2014
1 2  המיניונים, Box Office Mojo
1 2  גנוב על העולם, Box Office Mojo
1 2  המיניונים: עלייתו של גרו, Box Office Mojo
1 2  גנוב על החיים, Box Office Mojo
1 2  גנוב על הירח, Rotten Tomatoes
1 2  גנוב על המיניונים, Rotten Tomatoes
1 2  "המיניונים" באתר הביקורות Rotten Tomatoes
1 2  גנוב על העולם, Rotten Tomatoes
1 2  המיניונים: עלייתו של גרו, Rotten Tomatoes
1 2  גנוב על החיים, Rotten Tomatoes
1 2  גנוב על הירח, Metacritic
1 2  גנוב על המיניונים, Metacritic
1 2  המיניונים", באתר הביקורות Metacritic
1 2  גנוב על העולם, Metacritic
1 2  המיניונים: עלייתו של גרו, Metacritic
1 2  גנוב על החיים, Metacritic
| גנוב על הירח |
| --- | --- | --- |
| סרטים | גנוב על הירח (2010) • גנוב על המיניונים (2013) • המיניונים (2015) • המיניונים מכסחים (2016) • גנוב על העולם (2017) • המיניונים: עלייתו של גרו (2022) • גנוב על החיים (2024) |  |
| דמויות | סטיב קארל (גרו) • קריסטן ויג (לוסי) • בנג'מין בראט (אל-מאצ'ו) • מירנדה קוסגרוב (מארגו) • דנה גייר (אדית') • אלזי פישר (אגנס) • ראסל בראנד (נפריו) • סטיב קוגן (סיילס טוסיקבאום) • מויסס אריאס (אנטוניו) • פייר קופין (קווין, בוב וסטיוארט) • ג'ניפר סונדרס (המלכה אליזבת השנייה) |  |
| בימוי | פייר קופין • כריס רנו • כריס רניוד |  |
אות זאב הארד

| --- | --- |

 הגוף המעניק:  ארגון הצופים העולמי, ועד הצופים העולמי 
 תקופת הפרס:  2 בנובמבר 1935 – הווה (89 שנים) 
 אתר רשמי
 
אות זאב הארד (אנגלית: Bronze Wolf Award) הוא אות הכבוד החשוב ביותר של תנועת הצופים המוענק על ידי ארגון הצופים העולמי כהוקרה עבור "שירות יוצא מן הכלל של יחיד לתנועת הצופים העולמית". זהו האות היחידי המוענק על ידי ועד הצופים העולמי. האות כולל סרט בצבע ירוק כהה הגובל בשני פסים צהובים צרים, ועליו מדליון בצורת זאב עשוי ברונזה. הזאב כולל את סמל הצופים העולמי.
היסטוריה

מייסד תנועת הצופים, רוברט באדן פאוול, העניק את אות זאב הכסף עבור תרומה יוצאת מן הכלל לתנועת הצופים, אך למרות שהוכר כ"הצופה העולמי הראשי", זאב הכסף הפך עם השנים להיות מזוהה עם הצופים הבריטים.
בשנת 1924, קבעה הוועדה הבינלאומית שלאחר מכן הפכה להיות "ועד הצופים העולמי", שיש צורך באות עם שם ותנאים משלו. באדן פאוול רצה להגביל את מספר האותות, אך קיבל את טענות הוועדה. דיונים בנושא זה נפתחו מחדש בשנת 1932, וההחלטה התקבלה ביוני 1934, כאשר ועד הצופים העולמי אישר את האות בסטוקהולם. ב-2 באוגוסט 1935 הוענק אות זאב הארד הראשון לבאדן פאוול.
במטרה לשמור על חשיבותו של האות, הגבילה הוועדה הבינלאומית את כמות האנשים שיכולים לקבל אותו, כך שבתוך תקופה של שנתיים יכולים לקבל את האות לכל היותר 2 אנשים בעולם. בפועל, האות חולק באופן נדיר אף יותר כאשר רק 12 אותות חולקו בין השנים 1935 ועד 1955. כאשר חל גידול במספר חברי תנועת הצופים, גדלו כמות האותות שחולקו. בין השנים 1955 ו-2015, האות חולק 346 פעמים. על פי התקנות החדשות לחלוקת האות, כמות האנשים שיקבלו את האות תוגבל ל"בערך אות אחד לכל 2 מיליון חברים בתנועת הצופים העולמית".
בישראל

שלושה ישראלים זכו לקבל את האות עד כה:
יהודה ברקאי, חבר ההנהגה הבינלאומית, קיבל בשנת 1971 את האות מספר 59
מוריס זילכה ראש ההנהגה הארצית קיבל בשנת 1998 את האות מספר 270
עמוס אילני, יושב-ראש התאחדות הצופים והצופות בישראל, קיבל בשנת 2016 את האות מספר 347.
ראו גם

תג היער
הערות שוליים

↑  Bronze Wolf Award, www.scout.org
↑  Chiangmai Mail - Vol. V No. 27 - Saturday July 1, - July 7, 2006 Features, www.chiangmai-mail.com
1 2  Bronze Wolf Award | Scout.org, www.scout.org
↑  אתר התאחדות הצופים והצופות בישראל - אות זאב הארד מוענק לעמוס אילני, יו"ר התאחדות הצופים והצופות בישראל!, באתר תנועת הצופים
קיאקו סא'אקי

| --- | --- |

קיאקו סא'אקי מגולמת על ידי השחקנית טאקאקו פוג'י
 שם סרט:  קאטאסומי ו-4444444444  ג'ו-און: הקללה  ג'ו-און: הקללה 2  ג'ו-און: הטינה  ג'ו-און: הטינה 2  הטינה  הטינה 1.5  הטינה 2  הטינה 3  ג'ו-און: תחילתו של הסוף  ג'ו-און: הקללה האחרונה  סאדאקו נגד קיאקו  הטינה (סרט, 2020)  הטינה (משחק וידאו)
 הופעה ראשונה:  קאטאסומי ו-4444444444
 הופעה אחרונה:  הטינה (2020)
 מספר הופעות:  14
 יוצרים:  טאקאשי שימיזו
 גילום הדמות:  טקאקו פוג'י (אנ') (סדרת "ג'ו-און" היפנית, הטינה, הטינה 2)  אייקו הוריוצ'י (אנ') (הטינה 3)  יינקו ביילי (הטינה 2020)  מיסאקי סאיסו (ג'ו-און: תחילתו של הסוף, ג'ו-און: הקללה האחרונה)  רונה אנדו (סאדאקו נגד קיאקו)
 מידע
 סטטוס:  ג'ו-און: נולדה מחדש לאחר שהשתלטה על עוברה של אישה הריונית.  הטינה: נולדה מחדש בגופה של רוז.  תחילתו של הסוף והקללה האחרונה: רוח נקמנית.  סאדאקו נגד קיאקו: התמזגה עם רוחה של סאדאקו יאמאמורה והפכה לרוח בשם "סאדאקיה".
 גיל:  28 (ג'ו-און) 30 (הטינה)
 תאריך לידה:  1966 (ג'ו-און) 1971 (הטינה)
 מקום לידה:  יפן
 גזע:  בת אדם (לשעבר) אונריו (הווה)
 מין:  נקבה
 מקצוע:  עקרת בית
 נטייה:  אנטגוניסטית
 כוחות:  השתלטות על גופות.  התחזות לאנשים אחרים.  שינוי מרחב הזמן והחלל.  לקיחת בני אדם לעולם הרוחות.
 אזרחות:  יפנית
 מקום מגורים:  בית משפחת סא'אקי שביפן (סרטי ג'ו-און, הטינה, הטינה (משחק וידאו))  בניין הדירות בשיקגו (הטינה 2, הטינה 3)
 תאריך פטירה:  1994 (ג'ו-און) 2001 (הטינה)
 מקום פטירה:  טוקיו, יפן
 סיבת המוות:  נרצחה על ידי בעלה.
 דמויות קשורות
 משפחה:  טאקאו סא'אקי (אנ') (בעל)  טושיו סא'אקי (בן)  טושיו יאמאגה (רוח שנולדה מחדש כבנה של קיאקו, אתחול)  נאקאגאווה קאוואמטה (אמא, בסרטים האמריקאיים)  נאוקו קאוואמטה (אחות, בסרטים האמריקאיים)
 אויבים:  קרן דייוויס (הטינה)  הבלש נאקאגאווה (הטינה)  אוברי דייוויס (הטינה 2)  איסון (הטינה 1.5, הטינה 2)  נאוקו קאוואמטה (הטינה 3)  הבלש טויאמה (ג'ו-און: הטינה)  ריקה נישינה (ג'ו-און: הטינה)  קיוקו סוזוקי (ג'ו-און: הקללה 2)  קיוקו הרסה (ג'ו-און: הטינה 2)  יוי שונו (ג'ו-און: תחילתו  של הסוף)  מאי שונו (ג'ו-און: הקללה האחרונה)  ראו האסגאווה (ג'ו-און: הקללה האחרונה)  סוזוקה טאקאגי (סאדאקו נגד קיאקו)  קאיזו טוקיווה (סאדאקו נגד קיאקו)
קיאקו סא'אקי (ביפנית: 佐伯 伽椰子) היא דמות האנטגוניסט בסדרת סרטי "ג'ו-און" היפנית וסדרת "הטינה" האמריקאית.
בעברה עקרת בית הנשואה לגבר בשם טאקאו סא'אקי ואם לבן בשם טושיו, קיאקו נרצחה על ידי בעלה הקנאי לאחר שהוא גילה שיש לה רגשות כלפי גבר אחר. הרצח מוליד קללה בשם "ג'ו-און" בבית המשפחה הגורם לקיאקו להופיע כרוח נקמנית (אונריו בפולקלור היפני) ולהרוג את כל מי שנכנס לבית המשפחה או כאלו שהיו בקרבת אדם ששהה בבית.
בסדרת סרטי "ג'ו-און" ובסרטים "הטינה" ו-"הטינה 2" קיאקו מגולמת על ידי השחקנית טקאקו פוג'י (אנ')
בסרט "הטינה 3" קיאקו מגולמת על ידי השחקנית אייקו הוריוצ'י (אנ')
בסרט "הטינה" משנת 2020 קיאקו מגולמת על ידי השחקנית יינקו ביילי.
בסרטים "ג'ו-און: תחילתו של הסוף" ו-"ג'ו-און: הקללה האחרונה" שמשמשים כאתחול לסיפורה של משפחת סא'אקי, קיאקו מגולמת על ידי השחקנית מיסאקי סאיסו.
בסרט "סאדאקו נגד קיאקו" המהווה קרוסאובר בין סרטי "ג'ו-און" לסרטי "רינגו", קיאקו מגולמת על ידי השחקנית רונה אנדו.
דמותה של האונריו (רוח נקמנית בפולקלור היפני) מצד שמאל לבושה בקימונו לבן.